Source: https://www.jogiforum.hu/folyoiratok/5/1004
Timestamp: 2019-01-24 02:18:17
Document Index: 18912777

Matched Legal Cases: ['bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ']

HVG Orac Lap- és Könyvkiadó Kft. 2010. I. szám - 2010. január
Jogegységi határozat
I. 4/2009/BJE jogegységi határozat a nyomozás során zár alá vételről
II. 5/2009/BJE jogegységi határozat a pótmagánvádló fellépéséről
Kollégiumi vélemény
BK 80. vélemény Az ügyész előlegezi az általa benyújtott felülvizsgálati indítvány lefordításának költségét
1 Feltételes szabadságra bocsátás esetén a büntetés elévülésének kezdő időpontja a feltételes szabadságra bocsátás napja
2 Bűnsegédként nem lopás, hanem rablás bűntettét valósítja meg, aki a tetteseknek az elkövetés tervezett módjára vonatkozó elmondása alapján egyértelműen következtethet arra, hogy – a cselekmény kitervelését megkönnyítő információival – kizárólag erőszakos vagy azzal fenyegető magatartással megszerezhető idegen dolog jogtalan eltulajdonításához nyújt segítséget
3 Ha a másodfokú bíróság az elsőfokú bíróság ítéletét hatályon kívül helyezi és az eljárás megismétlését rendeli el, az előzetes letartóztatásnak a Be. 327. §-a (2) bekezdésében írt oka már valóban nem áll fenn, ez azonban nem teszi mellőzhetővé a Be. 129. §-ának (2) bekezdésében meghatározott okok vizsgálatát
4 Felülvizsgálati eljárásban a megtámadott határozat hatályon kívül helyezését eredményező eljárási szabálysértés, ha a bíróság a terhelt terhére megállapított lőfegyverrel visszaélés bűntette elkövetési tárgyának a meghatározása körében az indokolási kötelezettségének oly mértékben nem tesz eleget, hogy emiatt az ítélet felülbírálatra alkalmatlan – Alkalmatlan tárgyra elkövetett kísérlet esetén a törvényi tényállásban meghatározott elkövetési magatartás megvalósul, elkövetési tárgy hiányában azonban a jogi tárgy sérelme nem következik be
5 Törvény kizárja a felülvizsgálati indítványt akkor is, ha azt más jogosult terjeszti elő, de tartalma a korábbi felülvizsgálati indítványban foglaltakkal megegyezik – A perújítást elutasító jogerős végzés nem ügydöntő, ezért az felülvizsgálattal nem támadható
6 A cselekvőképesség általános korlátozása helyett annak meghatározott ügycsoportokra szűkítése indokolt, ha az alperes – pszichés megbetegedése ellenére – más területeken az ügyeit önállóan képes ellátni
7 Az autópálya kezelője felelős azért, a kárért, amely abból adódott, hogy a vadvédelmi kerítés hibája miatt az őz az autópályára feljutva ott gépkocsival ütközött és abban kárt okozott
8 A tájékoztatási kötelezettség megszegése miatt, a terhességmegszakítás lehetőségének elvesztésével okozott kárért a kórház csak akkor felel, ha a magzat fejlődési rendellenességét gondos eljárás mellett felismerhette volna olyan időben, amikor a terhesség még megszakítható lehetett volna
9 Nem jön létre a felek között az adásvételi szerződés, ha az eladót közös tulajdoni hányad illeti csak meg és a szerződés tárgya meghatározott ingatlanrész átruházására, nem pedig a tulajdoni hányada egy részének átengedésére vonatkozik
10 Az önkormányzat árhatósági jogkörében hozott ármegállapító rendelete a közüzemi szerződés tartalmává válik
11 A társasház-alapító okirat mint szerződés a bíróság által – általában – nem módosítható, de a ráépítésen alapuló dologi jogi igény törvénynél fogva olyan jogváltozást eredményez, amely szükségszerűvé teszi az alapító okirat korábbi rendelkezéseinek megváltoztatását, annak megfelelő kiigazítását, amit a tulajdonosok tűrni kötelesek és a bíróságnak ítéletében erről is rendelkeznie kell
12 A kártalanítási igény előterjesztésére megállapított hat hónapos jogvesztő határidő akkor is a nyomozást megszüntető határozatnak a terhelttel történő kézbesítésével kezdődik, ha ellene valamely érdekelt panaszt nyújtott be. A határidő megkezdése szempontjából – törvényi alap nélkül – nincsen jelentősége annak, hogy a nyomozó hatóság vagy az ügyészség bizonyítottság, illetve elkövetés hiányában hozta meg a döntését
13 Az adóhatóság a Kft. adóellenőrzése során a Kft. számlavezető bankjától beszerzett – a bankszámla adatokból a magánszemélyre vonatkozó és személyes adatnak minősülő – adatokat jogosult megőrizni és nyilvántartani, illetve a magánszemély adóellenőrzése során jogosult azokat felhasználni
14 Nem ad alapot a társadalombiztosítási támogatás visszafizetésének követelésére az a tény, hogy az egészségügyi szolgáltató a gyógyászati segédeszköz rendelésére kijelölt orvos személyében bekövetkezett változást késedelmesen jelenti be a finanszírozónak, ha az orvos a segédeszközök rendelésénél a vonatkozó jogszabályok szerint jár el
15 Nincs helye felülvizsgálati eljárás lefolytatásának, ha felülvizsgálati kérelemben vitatott érték, vagyonjogi perben eléri, de nem haladja meg az 1 millió forintot
16 A „garantálás” a szavak általános jelentése szerint a saját szerződésszerű magatartásért való jótállást jelent. Ha a felek a fizetési kötelezettséget a kötelemszegéshez mint objektív tényhez kapcsolják, akkor a kötbérkikötés gyakorlatilag garanciaígéretet tartalmaz és a mellékkötelezettség vállalója akkor mentesül a kötbér fizetése alól, ha a szerződésszegés a jogosult hibájából következett be
17 A hitelező az adós által ellene indított perben jogosult a tartozásába beszámítani a felszámolás kezdő időpontjában fennálló, az adós által elismert és hitelezői igényként nyilvántartásba vett követelését
18 Nem jogszabálysértő és a kisebbség méltányos érdekeit sem sérti az a társasházi közgyűlési határozat, amelyben a tulajdonosok nem vállalják a közös tulajdonban álló épületrész felújításának az egyik tulajdonostárs érdekkörében felmerült felújítási költségeit
19 A munkavállaló az önkéntes kölcsönös biztosító pénztárba a munkáltató által befizetni elmulasztott tagdíjat saját javára akkor követelheti, ha az ebből eredő kárát bizonyítja
20 A munkaviszony közös megegyezéssel történő megszüntetése nem zárja ki a versenytilalmi megállapodás fennmaradását
21 A kölcsönvevőnél súlyosan gondatlan magatartással jelentős kár okozása a munkáltató rendkívüli felmondását megalapozhatja
22 Az átszervezés keretében történt, az egy munkakörbe tartozó feladatok szétosztásával megvalósuló munkakör-megszüntetést nem cáfolja a feladatok megmaradása
23 A visszamenőleges jogalkalmazás tilalmába ütközik a már benyújtott építési engedélykérelem elbírálásakor az időközben hatályba lépett változtatási, építési tilalom érvényesítése
24 Az 1/2003. KPJE jogegységi határozat abban az esetben alkalmazható, ha a közigazgatási szerv vezetője a hatáskör címzettje
25 A versenyjogba ütköző magatartás, ha a közbeszerzési eljárásban az ajánlattételi szakaszba jutott versenytársak egy sajátos piac felosztásban, a nyereségből való részesedésükben megállapodnak. Ebben az esetben az érintett piac meghatározása
26 A fogyasztók megtévesztésére alkalmas, ha a reklámszöveg hiányos, megtévesztő, félreérthető, és így nem valós információt tartalmaz
27 Az elfogult műsorvezetői magatartás értékelése. A kiegyensúlyozatlan tájékoztatás
28 Már meglévő üzemi létesítményre megállapítható új zajkibocsátási határérték, feltéve, hogy nincs ügyazonosság
29 Már meglévő üzemi létesítményre megállapítható új zajkibocsátási határérték, feltéve, hogy nincs ügyazonosság
I. Egy olyan gyógyszer, mint az alapeljárásban szereplő Nivalin, amely nem tartozik az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról szóló 726/2004/EK európai parlamenti és tanácsi rendelet hatálya alá, és amelynek valamely tagállamban való forgalomba hozatalát nem az alkalmazandó közösségi jog alapján engedélyezték, nem tekinthető referencia-gyógyszernek a 2004/27/EK európai parlamenti és tanácsi irányelvvel módosított, az emberi felhasználásra szánt gyógyszerek közösségi kódexéről szóló 2001/83/EK európai parlamenti és tanácsi irányelv 10. cikke (2) bekezdésének a) pontja értelmében
II. A Bíróság kettős szankciót szab ki Görögországgal szemben az Olympic Airwaysnek nyújtott, 2005ben jogellenesnek minősített állami támogatások visszatéríttetésének elmulasztása miatt – A kényszerítő bírság összege 16 000 euró naponta, az átalányösszeg pedig 2 millió euró
III. A Bounty csokoládészelet formája nem lajstromozható közösségi védjegyként – A szelet térbeli formája nem alkalmas a megkülönböztetésre, és a Mars nem bizonyította, hogy a forma a közösség egészén belül megszerezte volna a használat révén a megkülönböztető képességet
IV. A vámmentességek közösségi rendszerének létrehozásáról szóló 918/83/EGK rendelet 27. cikkével nem ellentétes, ha azon csoportosan feladott áruk, amelyek összértéke meghaladja a hivatkozott 27. cikkben előírt értékhatárt, de amelyek egyenként elhanyagolható értékűek, mentesülnek a behozatali vám alól, feltéve hogy a csoportos küldemény minden egyes csomagját a Közösségen belüli egyéni címzettnek küldik. E tekintetben az a tény, hogy e címzettek szerződéses partnere maga is a Közösségen belül rendelkezik székhellyel, nem releváns, mivel az árukat közvetlenül harmadik országból adják fel a fenti címzettek részére
V. Az egyes szellemi tulajdonjogokat feltehetően sértő áruk elleni vámhatósági intézkedésekről és az ilyen jogokat ténylegesen sértő áruk ellen hozandó intézkedésekről szóló 1383/2003/EK tanácsi rendelet 5. cikkének (4) bekezdését – a 2003. október 27-ei 1992/2003/EK tanácsi rendelettel módosított, a közösségi védjegyről szóló, 1993. december 20-ai 40/94/EK tanácsi rendelet 146. cikkére figyelemmel – úgy kell értelmezni, hogy az lehetővé teszi a nemzetközi védjegyoltalom alatt álló védjegy jogosultja számára azt, hogy – a közösségi védjegyjogosultakhoz hasonlóan – kérje a kérelme előterjesztésének helye szerinti tagállamtól eltérő tagállam vagy tagállamok vámhatóságának intézkedését is
VI. A Közösségen belüli repülőjárat utasai járattörlés esetén átalány-kártérítés iránti kérelmüket a repülőgép indulási vagy érkezési helye szerinti bíróság elé terjeszthetik – A joghatósággal rendelkező bíróság kiválasztása tekintetében sem a járatot biztosító társaság székhelye, sem a légi szállítási szerződés megkötésének helye nem meghatározó